Columbia University มหาวิทยาลัยต้นกำเนิด การลงทุนแบบเน้นคุณค่า
รู้หรือไม่ว่า ผู้ก่อตั้งประเทศสหรัฐอเมริกาที่ได้ลงนามในคำประกาศอิสรภาพ เป็นศิษย์เก่าของที่นี่ รู้หรือไม่ว่า นักศึกษาที่เรียนจบ MBA จากที่นี่มีเงินเดือนเริ่มต้นเฉลี่ย 474,000 บาท รู้หรือไม่ว่า คลื่นวิทยุ FM ที่คนทั่วโลกฟังกันทุกวันนี้ ถูกคิดค้นจากที่นี่ และ บุคลากรของที่นี่ได้รับรางวัลโนเบลถึง 96 ครั้ง ที่นี่คือ มหาวิทยาลัย Columbia
10 มิ.ย. 2563

Columbia University มหาวิทยาลัยต้นกำเนิด การลงทุนแบบเน้นคุณค่า /โดย ลงทุนแมน
รู้หรือไม่ว่า ผู้ก่อตั้งประเทศสหรัฐอเมริกาที่ได้ลงนามในคำประกาศอิสรภาพ เป็นศิษย์เก่าของที่นี่
รู้หรือไม่ว่า นักศึกษาที่เรียนจบ MBA จากที่นี่มีเงินเดือนเริ่มต้นเฉลี่ย 474,000 บาท
รู้หรือไม่ว่า คลื่นวิทยุ FM ที่คนทั่วโลกฟังกันทุกวันนี้ ถูกคิดค้นจากที่นี่
และ บุคลากรของที่นี่ได้รับรางวัลโนเบลถึง 96 ครั้ง
ที่นี่คือ มหาวิทยาลัย Columbia
และที่สำคัญ ที่นี่เรียกได้ว่าเป็นต้นกำเนิด การลงทุนแบบเน้นคุณค่าที่มีชื่อเสียงโด่งดังไปทั่วโลก
แล้วที่นี่มีชื่อเสียงขนาดไหน
ทำไมมีหลายคนอยากเข้าไปศึกษาที่มหาวิทยาลัยแห่งนี้
ลงทุนแมนจะเล่าให้ฟัง
╔═══════════╗
อัปเดตสถานการณ์และภาวะเศรษฐกิจกับ Blockdit  มีพอดแคสต์ให้ฟังระหว่างเดินทางด้วย
╚═══════════╝
ต้นกำเนิดของมหาวิทยาลัย Columbia ต้องย้อนกลับไปเมื่อปี ค.ศ. 1754 หรือเมื่อ 266 ปีที่แล้ว ในชื่อของ King's College
มหาวิทยาลัย Columbia เป็นสถาบันการศึกษาแห่งแรกในนครนิวยอร์ก และเก่าแก่มากที่สุดเป็นอันดับที่ 5 ในสหรัฐอเมริกา ทั้งยังเป็น 1 ใน 9 สถาบันการศึกษาที่เกิดขึ้นก่อนการประกาศอิสรภาพของสหรัฐอเมริกาในปี ค.ศ. 1776
มหาวิทยาลัยแห่งนี้ยังเป็น 1 ใน 8 มหาวิทยาลัยที่อยู่ในกลุ่ม Ivy League ซึ่งเป็นการรวมกลุ่มของมหาวิทยาลัยมีชื่อเสียงในด้านคุณภาพการศึกษา
นอกจากนี้ มหาวิทยาลัยนี้ยังถือเป็นต้นกำเนิดของการลงทุนที่เน้นคุณค่าหรือ Value Investment ซึ่งเป็นแนวทางการลงทุน ที่เน้นลงทุนในกิจการของบริษัทที่หุ้นมีราคาต่ำกว่ามูลค่าพื้นฐาน
รวมทั้งมองการลงทุนในหุ้นให้เหมือนกับการที่เราซื้อกิจการ
ซึ่งบุคคลที่ได้รับการยอมรับให้เป็นบิดาแห่งการลงทุนที่เน้นคุณค่าก็คือ Benjamin Graham ซึ่งเป็นทั้งนักเศรษฐศาสตร์ นักลงทุน และอาจารย์ที่มหาวิทยาลัย Columbia
Benjamin Graham เกิดที่อังกฤษแต่ครอบครัวของเขาตัดสินใจย้ายไปที่นิวยอร์กเมื่อปี ค.ศ. 1895
เขาเรียนจบจากมหาวิทยาลัย Columbia ด้วยอายุเพียงแค่ 20 ปี ด้วยผลการเรียนที่ยอดเยี่ยม และเขาเริ่มทำงานด้านซื้อขายหลักทรัพย์ ก่อนที่ต่อมาจะตั้งบริษัทจัดการลงทุนของตัวเอง
ในช่วงนั้น Benjamin Graham ต้องพบกับวิกฤติเศรษฐกิจครั้งใหญ่สุดในประวัติศาสตร์ ซึ่งต่อมาถูกเรียกว่า Great Depression ต่อมาเขาได้กลับมาสอนหนังสือที่มหาวิทยาลัย Columbia และเขาได้เขียนหนังสือเกี่ยวกับการลงทุน 2 เล่มโดยใช้ความรู้ และประสบการณ์ที่มี
และหนังสือ 2 เล่มที่ได้รับการยอมรับอย่างกว้างขวางก็คือ
1. Security Analysis (การวิเคราะห์หลักทรัพย์) ในปี ค.ศ. 1934
2. The Intelligent Investor (นักลงทุนผู้ชาญฉลาด) ในปี ค.ศ. 1949
โดยเฉพาะหนังสือเล่มที่ 2 นั้น ได้สร้างแรงบันดาลใจในด้านการลงทุนให้แก่เด็กชายคนหนึ่ง ซึ่งสมัยนั้นอายุเพียง 19 ปี นั่นก็คือ Warren Buffett
Warren Buffett เล่าว่า การที่เขาตัดสินใจมาเรียนที่ Columbia Business School ส่วนหนึ่งเป็นเพราะ Benjamin Graham ผู้ซึ่งเขาให้การนับถือว่า เปรียบเสมือนพ่อของเขาอีกคน
รู้ไหมว่า ปัจจุบันนั้น หลักสูตรการลงทุนแบบเน้นคุณค่ายังคงเปิดสอนที่ Columbia Business School ซึ่งเป็นหนึ่งในหลักสูตรที่ได้รับความนิยมอย่างมาก
สำหรับ Warren Buffett นั้น ครั้งหนึ่งเขาเคยกล่าวว่า The Intelligent Investor คือหนังสือการลงทุนที่ดีที่สุดในชีวิตที่เขาเคยอ่านมา ทั้งยังเป็นหนังสือที่เปลี่ยนแปลงชีวิตการลงทุนของเขาไปตลอดกาล
อย่างไรก็ตาม หลักการสำคัญของ Benjamin Graham ที่เขียนในหนังสือ The Intelligent Investor คือ 
“การซื้อหุ้นในราคาหุ้นต่ำกว่ามูลค่าพื้นฐาน”
แต่ Warren Buffett ได้มีการปรับแนวคิดดังกล่าวเพื่อให้เหมาะสมกับการลงทุนของเขานั่นคือ 
“การซื้อหุ้นของบริษัทที่ยอดเยี่ยมในราคาที่เหมาะสม”
อย่างไรก็ตาม แนวคิดของ Benjamin Graham นับเป็นรากฐานสำคัญที่ทำให้การลงทุนของ Berkshire Hathaway ซึ่งเป็นบริษัทที่ Warren Buffett บริหารนั้น สร้างผลตอบแทนอย่างโดดเด่น
ปิดท้ายด้วยข้อมูลที่น่าสนใจ
รู้ไหมว่า ในช่วงระหว่างปี ค.ศ. 1965 - ค.ศ. 2019  Berkshire Hathaway มีผลตอบแทนเฉลี่ยปีละ 20.3% เทียบกับดัชนี S&P 500 ที่มีผลตอบแทนเฉลี่ยปีละ 10.0%
ปัจจุบัน Berkshire Hathaway มีมูลค่าบริษัทสูงถึง 15 ล้านล้านบาท 
ขณะที่ Warren Buffett มีทรัพย์สินกว่า 2.3 ล้านล้านบาท เป็นบุคคลที่รวยสุดอันดับที่ 4 ของโลก..
----------------------
อัปเดตสถานการณ์และภาวะเศรษฐกิจกับ Blockdit  มีพอดแคสต์ให้ฟังระหว่างเดินทางด้วย
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-
-
-
-
-
- 
-
-
-